kk en en kk en ru ky kk ru kk kk kk ru kk nl kk en ru ru en en kk en kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en kk kk ru en kk kk kk kk kk kk kk kk kk kk kk kk kk en kk ru hbs_cyr kk ru ru kk kk ky kk bg kk tt kk ru ru ru kk en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr kk kk en kk en kk en kk en kk en kk en kk en kk en kk
Қазақстанда кезектен тыс президент сайлауына кандидаттар ұсыну басталды - AdiletTV
Президенттікке кандидаттарды республикалық қоғамдық бірлестіктер ұсынады. Орталық сайлау комиссиясы 23 қыркүйек пен 21 қазан аралығында үміткерлердің Конституция мен сайлау заңнамасының талаптарына сәйкестігін тексереді.
Президенттікке үміткерге қандай талаптар қойылады:
тумысынан Қазақстан азаматы болуы керек;
соңғы 15 жыл ел аумағында тұруы шарт; жоғары білімі бар;
40 жасқа толған; белсенді сайлау құқығына ие;
мемлекеттік қызметте немесе сайланбалы лауазымдарда кемінде 5 жыл жұмыс тәжірибесі бар;
мемлекеттік тілді еркін меңгеруге тиіс.
Сонымен қатар, саяси додада бақ сынайтын кандидаттар 3 млн теңге жарна төлеуге міндетті.
“Бүгінде сайлау жарнасының мөлшері 3 миллион теңгені құрайды. Бұл 50 ең төменгі жалақы. Егер кандидат лауазымға сайланса немесе дауыс беруге қатысатындардың кемінде 5% даусын жинаса, сайлау жарнасы қайтарылады”, – деді Орталық сайлау комиссиясы төрағасының орынбасары Константин Петров.
Бұдан бөлек, президенттікке кандидаттарды қолдау облыстардың, республикалық маңызы бар калалардың және астананың кем дегенде 2/3 атынан теңдей өкілдік ететін сайлаушылар санының кем дегенде 1%-нің қолын жинаумен куәландырылуға тиіс.
2022 жылғы 1 шілдедегі жағдай бойынша Қазақстан сайлаушыларының тізіміне 11 827 277 азамат енген. Соған сәйкес, әрбір кандидат 118 273 сайлаушының қолын жинауы шарт.
Кандидаттарды тіркеу үшін қажетті құжаттар тізімі
қоғамдық бірлестіктің жоғары органы отырысының хаттамасынан президенттікке кандидат ұсыну туралы үзінді.
Қоғамдық бірлестіктің әділет министірлігінде тіркелгені туралы құжаттың көшірмесі қоса берілуге тиіс;
президенттікке кандидат ретінде сайлауға түсуге келісім беру туралы өтініш; азаматтардың қолдарын тексеру нәтижесі туралы аумақтық сайлау комиссияларының хаттамалары;
кандидат пен оның зайыбының (жұбайының) активтері мен міндеттемелер туралы декларацияларды тапсырғаны жөнінде мемлекеттік кіріс органының анықтамасы; кандидаттың сайлау жарнасын енгізгенін куәландыратын құжат;
денсаулығының жай-күйі туралы медициналық қорытынды.
Сайлау алдындағы үгіт 21 қазанда басталып, 18 қарашада аяқталады.
19 қараша – тыныштық күні. Ал 20 қарашада халық сайлау учаскелеріне барып дауыс береді.
Қазақстандықтар “бәріне қарсы” дауыс бере алады
Осы жолғы президент сайлауының бюллетеньдеріне “Бәріне қарсымын” деген баған қосылады. Президенттікке ұсынылған кандидаттарға сайлаушылардың көңілі толмаса, олар дәл осы тармақты таңдап өз қарсылығын білдіре алады.
Айта кетері, былтыр президент Қасым-Жомарт Тоқаев барлық деңгейдегі сайлау бюллетеніне “Бәріне қарсымын” бағанын қосуды көздейтін заңға қол қойды.
Орталық сайлау комиссиясынан хабарлағандай, биыл бюллетеньдер айтарлықтай қымбаттаған. Мәселен, 2019 жылы бір бюллетеньді әзірлеуге 11 теңге қажет болса, 2022 жылы құны 22 теңгеге дейін өсіп отыр. Ел президентін жалпыға бірдей, тең және төте сайлау құқығы негізінде республиканың кәмелетке толған азаматтары жасырын дауыс беру арқылы сайлайды.
Президент жеті жылға сайланады
20 қараша күні сайлаушылар Қазақстан президентін жеті жылға және бір мерзімге ғана сайлайды. Яғни қайта сайлануға тыйым салынады. Конституцияға тиісті түзетулер таяуда ғана енгізілді.
Мемлекет басшысы Қасым-Жомарт Тоқаев 1 қыркүйекте халыққа жолдауында президент мандатын 7 жылдық бір мерзіммен шектеуді ұсынған болатын. Көп ұзамай парламент депутаттары Ата заңға енгізілетін өзгерістерді қолдап дауыс берді. Артынша президент қол қойды. Бұған дейін Қазақстан президенті бес жыл мерзімге сайланды.
Tags: Қазақстан жаңалықтар сайлау
Previous: Тарих! Қазақстан Беларусь құрамасын жеңді
Next: Қасым-Жомарт Тоқаев Қазақстан құрамасын жеңісімен құттықтады
Әділдікке құл болып Кең толғанып, көп ойлап, Ақылыңмен билік ет, Түсініп, сезін тармағын.
ҰҚК департамент басшысының бұрынғы орынбасары қамауға алынды
”10 жылға сотталуы мүмкін”: Венгрияда жоғалып кеткен Шымкент тұрғынына қатысты жаңа деректер белгілі болды
Тоқаев Санкт-Петербургте өтетін мемлекет басшыларының бейресми кездесуіне қатысады
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
Ақтауда жасөспірімнің басынан аяусыз тепкілеген бір топ оқушы ұсталды
Газға уланып қаза тапқан отбасы туралы тың деректер белгілі болды
Қызылордадағы үш баласы бар әйелдің өлімі: полицейлер де жауапқа тартылуы мүмкін
Семей қаласының жаңа әкімі тағайындалды
Алматы маңындағы саяжайда бір отбасындағы 4 адам газдан уланып қаза тапты
ҰҚК департамент басшысының бұрынғы орынбасары қамауға алынды
ҰҚК департамент басшысының бұрынғы орынбасары қамауға алынды
“10 жылға сотталуы мүмкін”: Венгрияда жоғалып кеткен Шымкент тұрғынына қатысты жаңа деректер белгілі болды
“10 жылға сотталуы мүмкін”: Венгрияда жоғалып кеткен Шымкент тұрғынына қатысты жаңа деректер белгілі болды
Тоқаев Санкт-Петербургте өтетін мемлекет басшыларының бейресми кездесуіне қатысады
Тоқаев Санкт-Петербургте өтетін мемлекет басшыларының бейресми кездесуіне қатысады
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
Ұлттық қауіпсіздік кеңесі хатшысының бұрынғы бірінші орынбасары 7 жылға сотталды
© AdiletTV ақпараттық агенттігі | 2022